**Pojašnjenje Javnog poziva za podnošenje Programa za obavljanje usluge sakupljanja neopasne otpadne ambalaže**

 Dana 19. listopada 2015. godine društvo Eko - Flor Plus d.o.o. kao zainteresirani Gospodarski subjekt i podnositelj Programa za Javni poziv za podnošenje Programa za obavljanje usluge sakupljanja neopasne otpadne ambalaže objavljenog 30. rujna 2015. godine (“Narodne novine“ broj 104/15), Fondu za zaštitu okoliša i energetsku učinkovitost podnijelo je upit sljedećeg sadržaja:

 „Da li gospodarski subjekt kojem je 27. prosinca 2013. godine odobrena predstečajna nagodba, prilikom čega gospodarski subjekt uredno izvršava obveze utvrđene u sklopljenoj predstečajnoj nagodbi, ispunjava uvjete za javljanje na predmetni Javni poziv ili postoji razlog za isključenje tog gospodarskog subjekta iz daljnjeg postupka?“

Slijedom navedenog upita, sukladno točki 4.2 teksta cit. Javnog poziva, Fond daje pojašnjenje slijedećeg sadržaja:

 **Ukoliko je podnositelj Programa i Gospodarski subjekt ishodio rješenje o odobrenju predstečajne nagodbe koje je poslalo pravomoćno i ovršno, postupak predstečajne nagodbe smatra se završenim i u tom smislu Gospodarski subjekt ispunjava uvjet za sudjelovanje u postupku Javnog poziva i sklapanje ugovora o obavljanju usluge sakupljanja neopasne otpadne ambalaže.**

Zagreb, 30. listopada 2015.

 DIREKTOR

Sven Müller, dipl. ing. građ.,v.r.